b'\n_START_ARTICLE_\nEufauzijos\n_START_SECTION_\nKlasifikacija\n_START_PARAGRAPH_\nEufazij\xc5\xb3 b\xc5\xabriui priklauso dvi \xc5\xa1eimos. Euphausiidae \xc5\xa1eimai priklauso 85 r\xc5\xab\xc5\xa1ys, Bentheuphausiidae \xc5\xa1eimoje yra tik viena r\xc5\xab\xc5\xa1is.\n_START_SECTION_\nSandara\n_START_PARAGRAPH_\nK\xc5\xabn\xc4\x85 sudaro 21 segmentas. Da\xc5\xbeniausiai 1\xe2\x80\x932\xc2\xa0cm dyd\xc5\xbeio v\xc4\x97\xc5\xbeiagyviai, ta\xc4\x8diau yra kelios r\xc5\xab\xc5\xa1ys (pvz., Thysanopoda spinicauda), kuri\xc5\xb3 ilgis siekia 6\xe2\x80\x9315\xc2\xa0cm. Karapaksas suaug\xc4\x99s su kr\xc5\xabtine. Skirtingai, nei kreve\xc4\x8di\xc5\xb3, \xc5\xbeiaunos nepridengtos. Turi dvi antenas. Kr\xc5\xabtin\xc4\x97s kojos dvi\xc5\xa1akos. Sud\xc4\x97tin\xc4\x97s (facetin\xc4\x97s) akys yra ant stiebeli\xc5\xb3. Turi fotoftorus (\xc5\xa1vyt\xc4\x97jimo organai). Gerai i\xc5\xa1vystyta kraujotakos sistema.\n_START_SECTION_\nBiologija\n_START_PARAGRAPH_\nGyvena 2\xe2\x80\x936 metus. U\xc5\xbeima svarbi\xc4\x85 viet\xc4\x85 mitybos grandin\xc4\x97je. Dauguma eufazij\xc5\xb3 minta fitoplanktonu, yra filtratori\xc5\xb3 ir taip pat kelios gilumin\xc4\x97s r\xc5\xab\xc5\xa1ys minta zooplanktonu. Filtratoriai, giluminiai\xc2\xa0\xe2\x80\x93 pl\xc4\x97\xc5\xa1r\xc5\xabs. Eufazijos\xc2\xa0\xe2\x80\x93 baltym\xc5\xb3 \xc5\xa1altinis banginiams, ruoniams, pauk\xc5\xa1\xc4\x8diams ir \xc5\xbeuvims. Eufazij\xc5\xb3 vystymasis sud\xc4\x97tingas, nes yra kelios lervin\xc4\x97s stadijos. Nauplijaus, pseudometanauplijaus ir metanauplijaus stadijose maitinasi trynio turiniu. Kalytopsio stadijoje jau susiformuoja karapaksas ir lerva pradeda maitintis. Furcilijos faz\xc4\x97je susiformuoja segmentai.'